fi fi fi fr fi ru fi fi fi fi fi fi fi fi fi fi fi fi fi vi fi fi fi fi fi fi fi fi fi fi fi fi fi fi fi en en en en en
Anytone AT-6666 käyttökokemuksia — CB-harraste
Anytone AT-6666:n etupaneeli (Kuva: Hans, PD0AC, CC BY-NC 3.0)
Jerrij:n pikaisia käyttökokemuksia Anytone AT-5555:n seuraajasta
Nupit mikrofoniliittimen luona ovat ahtaat käyttää isoilla sormilla. TX-ääni on vasta-asemien mielestä ihan vakiomikillä hyvä (mic gain 34, maksimi 36). Paras TX-ääni on AM:llä. RX (vastaanotto) -ääni ei ole niin hyvä kuin DX5000:ssa. Asia kuitenkin korjaantui Hi Cut -asetuksella paljon. Itselläni on lisäkaiutin käytössä, radioiden omista kaiuttimista en ole ikinä tykännyt.
Radiosta löytyy Monitor-toiminto eli oman lähetysäänen myötakuuntelu, mitä Maas DX-5000:sta ei löydy. Kyseinen ominaisuus toimii ihan hyvin. Roger piipit (5 vaihtoehtoa) ovat aika kaameita vasta-asemien mielestä. Roger piipin pituutta ja taajuutta ei tässä koneessa voi säätää niin kuin Maas DX-5000:ssa.
Clarifierin säätö on erilainen, tietyllä tavalla mukavampi kuin DX-5000:ssa. Mutta tässä näkyy taajuus vain satojen hertsien tarkkuudella (27.285.0), kun taas DX-5000:ssa se näkyy kymmenien hertsien tarkkuudella (27.285.00).
CRE 8900 ja AT-6666 yläpuolelta
Tämä 6666 aukeaa LA-bandille kuulemma helposti mutta itse en ko. konetta avannut. Youtubessa on ohjevideo laajennukseen. FRQ-painikkeesta sai LA-taajuuksilla näkymään taajuuden tai kanavan. Kanavanäyttö-toiminto toimii paremmin taajuusvaihdoissa LA-taajuksilla ja luultavasti myös 10 m bandilla.
Tehopuoli on aika julma 70 wattia (PEP) SSB:llä (Sirio Gainmaster tehomittarin perässä). FM:llä teho on 45 wattia ja AM:llä 25 wattia (PEP). (Peräpäässä aika onneton jäähdytysrivoitus mielestäni, olisko hiljaa pyörivä tuuletin hyvä?)
Mikin johto on aika surkea niin kuin kiinalaisissa aina: vakio jäykkä jo tukiasemassa saati sitten autossa pakkasella.
Tämä kone muistaa bandia (kanavapankkia) vaihtaessa taajuuden, jolla oltiin viimeksi kyseisellä kanavapankilla. Maas DX-5000:ssa ja CRE 8900:ssa ei ole tätä ominaisuutta. CRE 8900, joka mahtuu juuri minun auton kojetaulun päälle, on hieman lyhyempi syvyyssuunnassa.
Radiossa on paljon samoja toimintoja kuin Maas DX-5000:ssa. Tosin valikoita on kaksi, koska naamataulun koko on pienempi.
Radiossa on virtajohdot kiinteänä toisin kuin DX-5000 mallissa. CW:tä tässä radiossa ei ole, vaan tuskinpa DX-5000:nen kovin hyvä CW:llä onkaan. UHF-liitin on turhan ahtaassa tilassa, jos radiota tarvitsee siirtää ja koksia irrottaa radiosta.
Myös AT-6666 poimii hyvin häiriöt liikenteessä ollessa, häiriösuodatus ei ole parempi kuin DX-5000:ssa.
Taajuus ryömii lämpötilan mukaan: kun kone lämpenee, taajuutta pitää taas säätää SSB:llä, mikä on ihan normaalia tämän hintaluokan koneelle.
Vonka 4:n tekemässä herkkyysmittauksessa tämä kone on samalla tasolla kuin Maas DX-5000.
Tässä koneessa on kohtuu hyvä hinta-laatusuhde, mutta paras hinta-laatusuhde on Maas DX-5000:ssa.
Mitatut minimitehot: AM: 2 W (PEP), SSB: 10 W (PEP) ja FM: 1.5 W
Radion avaus 11 metrille
Radion saa avattua 11 metrille pitämällä MENU ja BAND-painikkeet pohjassa samaan aikaan kun radion laittaa päälle, jolloin voit taajuusvalitsimella valita joko HF.BAND tai CB.BAND (koko taajuusalue mukaanlukien 11 metriä) ‑taajuusalueen. Valinta otetaan käyttöön pitämällä MENU-painiketta pohjassa.
Radion avaus 11 metrille
AT-6666:n ohjelmointisofta löytyy linkistä: http://web.archive.org/web/20160409090628/http://www.survival-systems.com/yeticom/data/at6666/QPS6666%201.00.rar
Radion ohjelmointiin käy CRE 8900:n USB-kaapeli. USB-ajurit kaapelille pitää päivittää laitehallinnasta. Ne pitää laittaa manuaalisesti sieltä kansiosta, mihin on softan asentanut. COM-portin numero pitää vaihtaa laitehallinnan asetuksista. Softa tukee vain COM1:stä ja COM3:sta.
Katsauksia AT-6666:sen käyttöön muualla netissä
Ham Radio Blog PD0AC: Preview Anytone AT-6666
91DD018: AT-6666/M8900 Size Comparisons
91DD018: AT-6666 on Air
Video: The M0OGY Review Of The Anytone AT-6666 10 Meter Radio
© CB-harraste 2006–2022 –